Passeriformes. 



Földrajzi elterjedése: Egész Európa és Szibéria. A Mediterrán zónakörben 

 leginkább a vonulás alatt észlelhető. A telet Afrikában tölti. 



Minálunk a nádasokban és vizenyős réteken mindenütt bőven előfordul; őszi 

 vonulása alkalmával pedig az egész országot ellepi. Ápril második felében érkezik 

 és október második felében költözködik el. 



Lusciniola. 



G. R. Gray, a. List of Gen. of Birds. p. 28. (1841.) 

 Typus : Lusciniola melanopogon (Temm.). 



Jelleme: Az első evező jóval hosszabb az elsőrendű evezőknek megfelelő 

 fedötollaknál s majdnem olyan hosszú, mind a második fele; a 2-dik a 7-dikkel 

 egyenlő; a 3., 4. és 5-dik k. b. egyenlő és leghosszabb. 



LUSCINIOLA MELANOPOGON (Temm.). 



Déli nádiposzáta. 



Sylvia melanopog07t, Temmink, Pl. Col. pl. 245. fig. 2. (1823.) 



Caricicola Bonellii, Brehm, Vogelfang, p. 236. (1855.) 



Amnicola melanopogon (Temm.), Degl. & Gerbe, Orn. Eur. I. p. 527. (1867.) 



Leírása: A vén hím fölül rozsdabarna; háta barnafekete foltokkal mustrázott; 

 fejteteje sötétbarna, majdnem fekete s egyes tollainak szegélye keskeny rozsdás- 

 barna; szemöldökíve igen határozott, színe fehér, szélein szürkés árnyalatú; a szem 

 és csőr közti része, szeme mögött és fülfedöi többé-kevésbbé sötétbarnák; szárnya 

 és farka barna, világosbarna külső szegélylyel; alul fehér, melle és oldala élénk 

 rozsdasárgával bevont; igen vén példányok begye és mellének oldala sötétbarna 

 pettyezettel tarkázott; csőre fölül barna, alul világosabb színű; lába és karmai sötét- 

 barnák; szeme barna. Hossza k. b. 135, szárnya 5"7 — 61; farka 5*2 — 57, csőre 

 1-1-2, csűdje 2—2-2 %. 



A tojó hasonlít a hímhez, de valamivel halványabb s fején szürkésbarna 

 árnyalat mutatkozik. 



Földrajzi elterjedése : A Mediterrán zónakörnek bizonyos részei s keleten 

 Perzsia. Részben állandó, részben költözködő madár. 



Magyarországon csak némely vidéken fordul elő mint p. o. a Velenczei-tavon, 

 a Kis-Balatonon s az Alsó-Duna mocsaras tájain, a hol meglehetősen gyakori. 

 Nálunk költözködő, márczius első felében érkezik s rendesen október végéig vagy 

 november első feléig is marad. Enyhe télen állítólag át telel. Magyarországon 

 Petényi és Naumanu fedezték fel 1835-ben Torontálmegyében, a Béga-csatornán 

 Szent-György és Jankahíd között. 



